Kular u A. Andrew Shullai u kreh wow pynyoh khih ya ki khynroo khyllood – Wyrta
Kular u A. Andrew Shullai u kreh wow pynyoh khih ya ki khynroo khyllood
Jowai: U kyrtong ka Congress na ka 2-Jowai Constituency u A. Andrew Shullai uwa man leh kam u CEM ka JHADC ynne ka sngi da wan thap pyrtuid u neibynta ka Election MLA ka wow man ha kani ka 27 tarik.
U Andrew hawa yaklam wa kiwa pathai khubor da ong u wa kam uwa heh ha ka juk wa katni, da yoo wa iwa ktah dooh ya ka imlang sahlang toh wym yoh khih yoh khan ki khynroo khyllood hadooh kiwa da biang i stat i tip waka puræ puthi kamtæ u kreh u neibynta wow yarap wow seiñ khih ki yow ye ki u yieñ ha ki kjat yong ki hi kamjooh u yarap ya ki wow ye ki u pynkhreh ya ki Exam pynyoh kaam.
Da ong u leh wow pyndep u ya ki pynroi wa da sdang u MLA u Dr. RC Laloo wei heiyatoh wa Iamusiang Market Complex da pyntip u wa ka Council dadep pynbiang lut ko ya waroh ki kot ki sla wa emkaam yow pyllait ya ka 2nd Installment tangwa ymtip neiyi i daw wa sah ka poisa.